CELEX: 32019D1334
Language: fi
Date: 2019-08-07 00:00:00
Title: Komission täytäntöönpanopäätös (EU) 2019/1334, annettu 7 päivänä elokuuta 2019, afrikkalaiseen sikaruttoon liittyvistä tietyistä suojatoimenpiteistä Slovakiassa (tiedoksiannettu numerolla C(2019) 5989) (ETA:n kannalta merkityksellinen teksti.)

8.8.2019   
               
               
                  FI
               
               
                  Euroopan unionin virallinen lehti
               
               
                  L 208/44
               
            
         KOMISSION TÄYTÄNTÖÖNPANOPÄÄTÖS (EU) 2019/1334,
         annettu 7 päivänä elokuuta 2019,
         afrikkalaiseen sikaruttoon liittyvistä tietyistä suojatoimenpiteistä Slovakiassa
         
            
               (tiedoksiannettu numerolla C(2019) 5989)
            
         
         (Ainoastaan slovakinkielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Afrikkalainen sikarutto on kotieläiminä pidettävien sikojen ja luonnonvaraisten sikojen kantoihin vaikuttava tarttuva virustauti, joka voi merkittävästi heikentää siankasvatuksen kannattavuutta ja aiheuttaa häiriötä unionin sisäisessä kaupassa ja viennissä kolmansiin maihin.
                  
               
                     (2)
                  
                  
                     Afrikkalaisen sikaruton puhjetessa on olemassa vaara, että taudinaiheuttaja saattaa levitä muille sikatiloille ja luonnonvaraisiin sikoihin. Tämän tuloksena se voi levitä yhdestä jäsenvaltiosta toisiin jäsenvaltioihin ja kolmansiin maihin elävien sikojen tai niistä saatavien tuotteiden kaupan välityksellä.
                  
               
                     (3)
                  
                  
                     Neuvoston direktiivissä 2002/60/EY (3) säädetään unionissa toteutettavista vähimmäistoimenpiteistä afrikkalaisen sikaruton torjumiseksi. Direktiivin 2002/60/EY 9 artiklassa säädetään suoja- ja valvontavyöhykkeiden muodostamisesta kyseisen taudin puhjetessa; niillä on sovellettava mainitun direktiivin 10 ja 11 artiklassa vahvistettuja toimenpiteitä.
                  
               
                     (4)
                  
                  
                     Slovakia on Trebišovin piirikunnassa ilmenneiden afrikkalaisen sikaruton taudinpurkausten seurauksena ilmoittanut komissiolle afrikkalaisen sikaruton tilanteesta alueellaan ja muodostanut direktiivin 2002/60/EY 9 artiklan mukaisesti suoja- ja valvontavyöhykkeet, joilla sovelletaan mainitun direktiivin 10 ja 11 artiklassa tarkoitettuja toimenpiteitä.
                  
               
                     (5)
                  
                  
                     Komission täytäntöönpanopäätös (EU) 2019/1273 (4) annettiin direktiivin 2002/60/EY 9 artiklan mukaisesti sen jälkeen, kun Slovakiassa oli muodostettu suoja- ja valvontavyöhykkeet.
                  
               
                     (6)
                  
                  
                     Täytäntöönpanopäätöksen (EU) 2019/1273 antamispäivän jälkeen epidemiologinen tilanne Slovakiassa on kehittynyt afrikkalaisen sikaruton osalta, kun Trebišovin piirikunnassa on ilmennyt uusi taudinpurkaus, ja näin ollen Slovakia on pannut vaaditut torjuntatoimenpiteet täytäntöön ja kerännyt uusia seurantatietoja.
                  
               
                     (7)
                  
                  
                     Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen määrittää unionin tasolla afrikkalaisen sikaruton tarkistetut suoja- ja valvontavyöhykkeet Slovakiassa yhteistyössä kyseisen jäsenvaltion kanssa. Näissä tarkistetuissa valvonta- ja suojavyöhykkeissä otetaan huomioon nykyinen epidemiologinen tilanne kyseisessä jäsenvaltiossa.
                  
               
                     (8)
                  
                  
                     Slovakian suoja- ja valvontavyöhykkeiksi määritetyt alueet olisi esitettävä tämän päätöksen liitteessä ja aluejaon kesto olisi vahvistettava.
                  
               
                     (9)
                  
                  
                     Lisäksi täytäntöönpanopäätös (EU) 2019/1273 olisi kumottava ja korvattava tällä päätöksellä, jotta voidaan ottaa huomioon käytössä olevat päivitetyt taudintorjuntatoimenpiteet ja tautitilanteen kehitys Slovakiassa afrikkalaisen sikaruton osalta.
                  
               
                     (10)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Slovakian on varmistettava, että direktiivin 2002/60/EY 9 artiklan mukaisesti muodostetut suoja- ja valvontavyöhykkeet käsittävät vähintään tämän päätöksen liitteessä suoja- ja valvontavyöhykkeiksi luetellut alueet.
         
         
            2 artikla
            Kumotaan täytäntöönpanopäätös (EU) 2019/1273.
         
         
            3 artikla
            Tätä päätöstä sovelletaan 18 päivään marraskuuta 2019.
         
         
            4 artikla
            Tämä päätös on osoitettu Slovakian tasavallalle.
         
         
            Tehty Brysselissä 7 päivänä elokuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
         
            (4)  Komission täytäntöönpanopäätös (EU) 2019/1273, annettu 26 päivänä heinäkuuta 2019, afrikkalaiseen sikaruttoon liittyvistä tietyistä väliaikaisista suojatoimenpiteistä Slovakiassa (EUVL L 201, 30.7.2019, s. 6).
      
      
         
            LIITE
            
                        Slovakian tasavalta
                     
                     
                        1 artiklassa tarkoitetut alueet
                     
                     
                        Päivämäärä, johon asti voimassa
                     
                  
                        Suojavyöhyke
                     
                     
                        Seuraavat kunnat: Strážne, Veľký Kamenec, Malý Kamenec, Somotor, Veľký Horeš, Streda nad Bodrogom.
                     
                     
                        18. marraskuuta 2019
                     
                  
                        Valvontavyöhyke
                     
                     
                        Seuraavat kunnat: Viničky, Klín nad Bodrogom, Ladmovce, Zemplín, Svätá Mária, Rad, Svinice, Svätuše, Malý Horeš, Pribeník, Borša, Bara, Dobrá, Kráľovský Chlmec, Vojka, Cejkov, Malá Tŕňa, Slovenské Nové Mesto, Čerhov, Kašov, Veľká Tŕňa, Luhyňa, Veľaty, Michaľany, Hrčeľ, Kysta, Novosad, Zemplínske Jastrabie, Brehov, Zatín, Bol', Soľnička, Poľany, Leles, Bačka, Biel, Veľké Trakany, Malé Trakany, Čierna nad Tisou, Čierna, Bot'any, Ptrukša, Byšta, Brezina, Kazimír, Lastovce, Stanča, Zemplínska Nová Ves, Zemplínsky Branč, Kožuchov, Zemplínske Hradište, Hraň, Sirník, Malčice, Petrikovce, Veľké Raškovce, Ižkovce, Beša, Čičarovce, Veľké Kapušany, Maťovské Vojkovce, Budince, Kapušianske Kľačany, Ruská, Veľké Slemence.
                     
                     
                        18. marraskuuta 2019